Neuvoston direktiivi 79/532/ETY, annettu 17 päivänä toukokuuta 1979, pyörillä varustettujen maatalous- ja metsätraktoreiden valaisimien ja merkkivalolaitteiden osan tyyppihyväksyntää koskevan jäsenvaltioiden lainsäädännön lähentämisestä



Virallinen lehti nro L 145 , 13/06/1979 s. 0016 - 0019

Suomenk. erityispainos Alue 13 Nide 10 s. 0003

Kreikank. erityispainos: Luku 13 Nide 8 s. 0140

Ruotsink. erityispainos Alue 13 Nide 10 s. 0003

Espanjank. erityispainos: Luku 13 Nide 10 s. 0101

Portugalink. erityispainos: Luku 13 Nide 10 s. 0101



NEUVOSTON DIREKTIIVI, annettu 17 päivänä toukokuuta 1979, pyörillä varustettujen maatalous- ja metsätraktoreiden valaisimien ja merkkivalolaitteiden osan tyyppihyväksyntää koskevan jäsenvaltioiden lainsäädännön lähentämisestä (79/532/ETY) EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen ja erityisesti sen 100 artiklan, ottaa huomioon komission ehdotuksen(1), ottaa huomioon Euroopan parlamentin lausunnon(2), ottaa huomioon talous- ja sosiaalikomitean lausunnon(3), sekä katsoo, että tekniset vaatimukset, jotka traktoreiden on kansallisen lainsäädännön mukaisesti täytettävä, liittyvät muun muassa niiden valaisimiin ja merkkivalolaitteisiin, nämä vaatimukset ovat erilaisia eri jäsenvaltioissa; sen vuoksi on tarpeen, että kaikki jäsenvaltiot vahvistavat samat vaatimukset joko voimassa olevien määräystensä lisäksi tai niiden sijasta, erityisesti jotta ETY-tyyppihyväksyntämenettelyä, josta säädetään pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetussa neuvoston direktiivissä 74/150/ETY(4), voitaisiin soveltaa kaikkiin traktorityyppeihin, neuvosto on antanut yhteiset vaatimukset pyörillä varustettujen maatalous- ja metsätraktoreiden valaisimien ja merkkivalolaitteiden asennuksesta direktiivissä 78/933/ETY(5), ja näiden valaisimien ja merkkivalolaitteiden ominaisuudet ovat samat kuin moottoriajoneuvoihin asennettujen; tämän vuoksi laitteita, jotka ovat saaneet osan ETY-tyyppihyväksyntämerkin moottoriajoneuvojen ja niiden perävaunujen tyyppihyväksynnästä annettujen asiaa koskevien direktiivien mukaisesti, voidaan käyttää myös maataloustraktoreissa, ON ANTANUT TÄMÄN DIREKTIIVIN: 1 artikla 1. "Maatalous- ja metsätraktorilla" tarkoitetaan pyörillä tai telaketjuilla varustettua moottoriajoneuvoa, jossa on vähintään kaksi akselia, jonka tärkein ominaisuus on sen vetävä voima, ja joka on suunniteltu erityisesti hinaamaan, työntämään, kuljettamaan tai käyttämään tiettyjä työvälineitä, koneita tai perävaunuja, jotka on tarkoitettu käytettäviksi maataloudessa tai metsänhoidossa. Se voidaan varustaa kuljettamaan kuormaa ja matkustajia. 2. Tätä direktiiviä sovelletaan ainoastaan 1 kohdassa määriteltyihin ilmarenkailla varustettuihin traktoreihin, joissa on kaksi akselia ja jotka on suunniteltu niin, että niiden suurin nopeus nopeus on 6-25 km/h. 2 artikla Jäsenvaltio ei saa evätä traktorilta ETY-tyyppihyväksyntää tai kansallista tyyppihyväksyntää seuraaviin seikkoihin liittyvistä syistä: - kauko- tai lähivalaisimina toimivat ajovalaisimet tai näiden valaisimien hehkulamput, - äärivalaisimet, - etuvalaisimet, - takavalaisimet, - jarruvalaisimet, - suuntavalaisimet, - heijastimet; - takarekisterikilven valaisimet, - etusumuvalaisimet ja näiden valaisimien hehkulamput, - takasumuvalaisimet, - peruutusvalaisimet, - pysäköintivalaisimet, jos niissä on tämän direktiivin liitteessä tarkoitettu osan ETY-tyyppihyväksyntämerkki ja jos ne on asennettu direktiivissä 78/933/ETY säädettyjä vaatimuksia noudattaen. 3 artikla Jäsenvaltio ei saa evätä traktorin rekisteröintiä tai kieltää sen myyntiä, laskemista liikkeelle tai käyttöä seuraaviin seikkoihin liittyvistä syistä: - kauko- tai lähivalaisimina toimivat ajovalaisimet tai näiden valaisimien hehkulamput, - äärivalaisimet, - etuvalaisimet, - takavalaisimet, - jarruvalaisimet, - suuntavalaisimet, - heijastimet, - takarekisterikilven valaisimet, - etusumuvalaisimet ja näiden valaisimien hehkulamput; - takasumuvalaisimet, - peruutusvalaisimet, - pysäköintivalaisimet, jos niissä on tämän direktiivin liitteessä tarkoitettu osan ETY-tyyppihyväksyntämerkki ja jos ne on asennettu direktiivissä 78/933/ETY säädettyjä vaatimuksia noudattaen. 4 artikla Tarvittavat muutokset liitteen vaatimusten mukauttamiseksi tekniikan kehitykseen annetaan direktiivin 74/150/ETY 13 artiklassa säädettyä menettelyä noudattaen. 5 artikla 1. Jäsenvaltioiden on saatettava tämän direktiivin noudattamisen edellyttämät säännökset voimaan 18 kuukauden kuluessa sen tiedoksi antamisesta ja niiden on ilmoitettava tästä komissiolle viipymättä. 2. Jäsenvaltioiden on huolehdittava, että niiden tässä direktiivissä tarkoitetuista kysymyksistä antamat keskeiset kansalliset säännökset toimitetaan kirjallisina komissiolle. 6 artikla Tämä direktiivi on osoitettu kaikille jäsenvaltioille. Tehty Brysselissä 17 päivänä toukokuuta 1979. Neuvoston puolesta Puheenjohtaja A. GIRAUD (1) EYVL N:o C 200, 22.8.1978, s. 8 (2) EYVL N:o C 39, 12.2.1979, s. 74 (3) EYVL N:o C 128, 21.5.1979, s. 16 (4) EYVL N:o L 84, 28.3.1974, s. 10 (5) EYVL N:o L 325, 20.11.1978, s. 16 LIITE 1. Kauko- tai lähivalaisimina toimivat ajovalaisimet ja niiden hehkulamput: Moottoriajoneuvojen kauko- tai lähivalaisimina toimivia ajovalaisimia tai niiden hehkulamppuja koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/761/ETY(1) säädetään osan ETY-tyyppihyväksyntämerkistä. Direktiivin 76/761/ETY säännökset koskevat myös maatalous- ja metsätraktoreiden sekä kauko- että lähivalaisimiksi tarkoitettujen erikoisajovalaisinten, joiden halkaisija D on alle 160 mm, osan tyyppihyväksyntää seuraavin muutoksin: a) liitteessä I olevassa 6.3 kohdassa vahvistettuja vähimmäisvalaistusarvoja alennetaan suhteessa >VIITTAUS KAAVIOON> edellyttäen, ettei seuraavia ehdottomia alarajoja aliteta: - 3 luksia joko kohdassa 75 R tai kohdassa 75 L, - 5 luksia joko kohdassa 50 R tai kohdassa 50 L, - 1,5 luksia alueella IV. Huomautus: Jos heijastimen näkyvä pinta ei ole pyöreä, halkaisija on sen ympyrän, jonka pinta-ala on sama kuin heijastimen näkyvä hyötypinta-ala, halkaisija. b) valaisimeen on liitteessä VI olevassa 4.3.5 kohdassa vahvistetun tunnuksen CR sijasta kiinnitetty käännetyn kolmion sisäpuolella oleva tunnus M; c) osan tyyppihyväksyntätodistuksen (liite II) otsikko 1 kuuluu "Maatalous- ja metsätraktorin ajovalaisin". 2. Äärivalaisimet, etu- ja takavalaisimet sekä jarruvalaisimet: Moottoriajoneuvojen ja niiden perävaunujen äärivalaisimia, etu- ja takavalaisimia sekä jarruvalaisimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/758/ETY(2) säädetään osan ETY-tyyppihyväksyntämerkistä. 3. Suuntavalaisimet: Moottoriajoneuvojen ja niiden perävaunujen suuntavalaisimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/759/ETY(3) säädetään osan ETY-tyyppihyväksyntämerkistä. 4. Heijastimet: Moottoriajoneuvojen ja niiden perävaunujen heijastimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/757/ETY(4) säädetään osan ETY-tyyppihyväksyntämerkistä. 5. Takarekisterikilven valaisimet: Moottoriajoneuvojen ja niiden perävaunujen takarekisterikilven valaisimia koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/760/ETY(5) säädetään osan ETY-tyyppihyväksyntämerkistä. 6. Etusumuvalaisimet: Moottoriajoneuvojen etusumuvalaisimia ja niiden hehkulamppuja koskevan jäsenvaltioiden lainsäädännön lähentämisestä 27 päivänä heinäkuuta 1976 annetussa neuvoston direktiivissä 76/762/ETY(6) säädetään osan ETY-tyyppihyväksyntämerkistä. 7. Takasumuvalaisimet: Moottoriajoneuvojen ja niiden perävaunujen takasumuvalaisimia koskevan jäsenvaltioiden lainsäädännön lähentämisestä 28 päivänä kesäkuuta 1977 annetussa neuvoston direktiivissä 77/538/ETY(7) säädetään osan ETY-tyyppihyväksyntämerkistä. 8. Peruutusvalaisimet: Moottoriajoneuvojen ja niiden perävaunujen peruutusvalaisimia koskevan jäsenvaltioiden lainsäädännön lähentämisestä 28 päivänä kesäkuuta 1977 annetussa neuvoston direktiivissä 77/539/ETY(8) säädetään osan ETY-tyyppihyväksyntämerkistä. 9. Pysäköintivalaisimet: Moottoriajoneuvojen pysäköintivalaisimia koskevan jäsenvaltioiden lainsäädännön lähentämisestä 28 päivänä kesäkuuta 1977 annetussa neuvoston direktiivissä 77/540/ETY(9) säädetään osan ETY-tyyppihyväksyntämerkistä.>VIITTAUS KAAVIOON> (1) EYVL N:o L 262, 27.9.1976, s. 96 (2) EYVL N:o L 262, 27.9.1976, s. 54 (3) EYVL N:o L 262, 27.9.1976, s. 71 (4) EYVL N:o L 262, 27.9.1976, s. 32 (5) EYVL N:o L 262, 27.9.1976, s. 85 (6) EYVL N:o L 262, 27.9.1976, s. 122 (7) EYVL N:o L 220, 29.8.1977, s. 60 (8) EYVL N:o L 220, 29.8.1977, s. 72 (9) EYVL N:o L 220, 29.8.1977, s. 83